พระราชกฤษฎีกาเปลี่ยนแปลงเขตเทศบาลเมืองราชบุรี จังหวัดราชบุรี พ.ศ.2504
พระราชกฤษฎีกา
เปลี่ยนแปลงเขตเทศบาลเมืองราชบุรี
จังหวัดราชบุรี
พ.ศ. ๒๕๐๔
 

ภูมิพลอดุลยเดช
ป.ร.
ให้ไว้ ณ
วันที่ ๒๙ ธันวาคม พ.ศ. ๒๕๐๔
เป็นปีที่
๑๖ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตเทศบาลเมืองราชบุรี
จังหวัดราชบุรี เพื่อความเหมาะสมแก่การบริหารกิจการและการทะนุบำรุงท้องถิ่น

อาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ.
๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองราชบุรี
จังหวัดราชบุรี พ.ศ. ๒๕๐๔

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้เปลี่ยนแปลงเขตเทศบาลเมืองราชบุรี
จังหวัดราชบุรี ซึ่งได้กำหนดไว้ตามมาตรา ๔
แห่งพระราชกฤษฎีกาจัดตั้งเทศบาลเมืองราชบุรี จังหวัดราชบุรี พุทธศักราช ๒๔๗๘
เสียใหม่ โดยมีเขต ดังต่อไปนี้
ด้านเหนือ ตั้งแต่หลักเขตที่ ๑ ซึ่งตั้งอยู่ริมแม่น้ำแม่กลองฝั่งใต้
ห่างจากพระเจดีย์หัวหิน ๘๘.๕๐ เมตร เลียบตามริมแม่น้ำแม่กลองฝั่งใต้ไปทางทิศตะวันออก
ถึงหลักเขตที่ ๒ ซึ่งตั้งอยู่มุมรั้วด้านตะวันออกของโรงงานสุรารัฐบาล
ด้านตะวันออก จากหลักเขตที่ ๒ เลียบตามริมรั้วด้านตะวันออกของโรงงานสุรารัฐบาลเป็นเส้นตรงไปทางทิศใต้ ผ่านถนนมนตรีสุริวงศ์ ถึงหลักเขตที่
๓ ซึ่งตั้งอยู่ห่างจากถนนมนตรีสุริวงศ์ฟากใต้ ๙๐ เมตร
ด้านใต้ จากหลักเขตที่ ๓ เป็นเส้นตรงไปทางทิศตะวันตกเฉียงใต้
ถึงหลักเขตที่ ๔ ซึ่งตั้งอยู่ตรง ก.ม. ๑๐๑.๓๒๑ ริมทางรถไฟสายใต้
จากหลักเขตที่ ๔ เป็นเส้นตรงไปทางทิศตะวันตกเฉียงใต้ผ่านถนนเพชรเกษม ถึงหลักเขตที่ ๕ ซึ่งตั้งอยู่ห่างจาก ก.ม. ๑๑๒.๒๔๐
ถนนเพชรเกษมฟากตะวันตก ๑๐ เมตร
ด้านตะวันตก จากหลักเขตที่ ๕
เป็นเส้นขนานกับถนนเพชรเกษมไปทางทิศเหนือ ถึงหลักเขตที่ ๖ ซึ่งตั้งอยู่ห่างจาก
ก.ม. ๑๑๑.๕๐๐ ถนนเพชรเกษมฟากตะวันตก ๑๐ เมตร
จากหลักเขตที่ ๖ เป็นเส้นตรงไปทางทิศตะวันออกเฉียงเหนือ
ถึงหลักเขตที่ ๗ ซึ่งตั้งอยู่เชิงเขาวังด้านตะวันตกเฉียงเหนือ
ห่างจากถนนเพชรเกษมฟากตะวันตก ๒๐๐ เมตร
จากหลักเขตที่ ๗
เป็นเส้นขนานกับถนนเพชรเกษมไปทางทิศตะวันออกเฉียงเหนือ ถึงหลักเขตที่ ๘ ซึ่งตั้งอยู่ห่างจาก
ก.ม. ๑๑๐.๑๑๐ ถนนเพชรเกษมฟากตะวันตก ๒๐๐ เมตร
จากหลักเขตที่ ๘ เป็นเส้นตรงไปทางทิศเหนือ ถึงหลักเขตที่ ๙
ซึ่งตั้งอยู่เชิงสะพานขาวด้านใต้ ริมถนนไปเขางูฟากตะวันออก
จากหลักเขตที่ ๙
เป็นเส้นตรงไปทางทิศตะวันออกเฉียงเหนือ จนบรรจบหลักเขตที่ ๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตด้วยตามสมควร

มาตรา ๔
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
จอมพล ส. ธนะรัชต์
นายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกาเปลี่ยนแปลงเขตเทศบาลเมืองราชบุรี จังหวัดราชบุรี พ.ศ.
๒๕๐๔

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากท้องถิ่นได้เจริญขึ้น และมีชุมนุมชนอยู่หนาแน่น จึงสมควรขยายเขตเทศบาล
เพื่อประโยชน์ในการบริหารกิจการและทะนุบำรุงท้องถิ่น

















ปรียนันท์/พิมพ์
๒๙ สิงหาคม ๒๕๔๔

ปิติวรรณ/จัดรูป
๒๖ กุมภาพันธ์
๒๕๖๓

อรญา/ตรวจ
๑๗ มีนาคม ๒๕๖๓

[๑] ราชกิจจานุเบกษา
เล่ม ๗๘/ตอนที่ ๑๑๒/ฉบับพิเศษ หน้า ๑๖/๒๙ ธันวาคม ๒๕๐๔